Държавен вестник, бр. 53, 2016 г., стр. 9

БРОЙ  53	
Д Ъ Р Ж А В Е Н  В Е С Т Н И К 	
СТР.  9  
(3) Концепциите за проектни предложения 
се оценяват в едномесечен срок от крайния 
срок за подаването им по критерии и ред, 
определени в документите по чл. 5, ал. 1, т. 1. 
(4) Въз основа на направената оценка по 
ал. 3 ръководителят на управляващия орган 
одобрява кандидатите, на които да бъде из­
пратена покана за участие с проектни пред­
ложения.
Чл. 18. (1) Оценката на административното 
съответствие и допустимостта се извършва 
от членове на оценителната комисия, като те 
могат да бъдат подпомагани от помощник-
оценители. 
(2) Когато при оценката по ал. 1 се установи 
липса на документи и/или друга нередовност, 
комисията изпраща на кандидата уведомле­
ние за установените нередовности и определя 
разумен срок за тяхното отстраняване, който 
не може да бъде по-кратък от една седмица. 
Уведомлението съдържа и информация, че 
неотстраняването на нередовностите в срок 
може да доведе до прекратяване на производ­
ството по отношение на кандидата. Отстра­
няването на нередовностите не може да води 
до подобряване на качеството на проектното 
предложение.
(3) Въз основа на извършената оценка на 
административното съответствие и допус­
тимостта комисията по чл. 12, ал. 1 изготвя 
списък на проектните предложения, които 
не се допускат до техническа и финансова 
оценка. В списъка се посочват и основани­
ята за недопускане. Списъкът се публикува 
на интернет страницата на съответната про­
грама и в ИСУН 2020, а за недопускането се 
съобщава на всеки от кандидатите, включени 
в списъка, по реда на чл. 61 от Администра­
тивнопроцесуалния кодекс. 
(4) Кандидат, чието проектно предложение 
е включено в списъка по ал. 3, може писмено 
да възрази пред ръководителя на управляващия 
орган в едноседмичен срок от съобщаване­
то. При интегрирани проектни предложения 
възражението се подава до ръководителя на 
управляващия орган на водещата програма.
(5) С подаване на възражението не могат 
да се представят нови документи, които не 
са били част от първоначално представеното 
проектно предложение и/или не са допълнени 
по реда на ал. 2. 
(6) Ръководителят на управляващия орган 
определя със заповед лица, които да извършват 
проверка за основателността на получените 
възражения, като им се осигурява достъп до 
цялата документация във връзка с възражени­
ята. В проверката не могат да участват лица, 
които са участвали в оценката на админис­
тративното съответствие и допустимостта на 
проектните предложения.
(7) Лицата по ал. 6 трябва да притежават 
необходимата квалификация и професионална 
компетентност за извършване на проверката 
и да отговарят на изискванията по чл. 16, 
ал. 2 и 3, за което подписват декларации по 
чл. 16, ал. 4. 
(8) След приключване на проверката ли­
цата по ал. 6 изготвят писмено становище 
до ръководителя на управляващия орган за 
основателността на всяко от възраженията.
(9) Ръководителят на управляващия орган 
се произнася по основателността на възра­
жението в едноседмичен срок от неговото 
получаване, като:
1. връща проектното предложение за тех­
ническа и финансова оценка;
2. прекратява производството по отношение 
на кандидата.
Чл. 19. (1) Техническата и финансова оцен­
ка на проектните предложения се извършва 
по критерии и методика, определени в доку­
ментите по чл. 5, ал. 1, т. 1. В документите 
се определя минимално допустима оценка за 
качество на проектните предложения. 
(2) За финансиране се одобряват в низ­
ходящ ред проектните предложения, чиято 
оценка е по-голяма или равна на минимално 
допустимата оценка по ал. 1, до покриване 
на общия размер на финансовите средства по 
съответната процедура. 
(3) Оценката по ал. 1 се извършва най-малко 
от двама членове на комисията независимо 
един от друг, като те могат да бъдат подпома­
гани от помощник-оценители. Окончателната 
оценка е средноаритметично между получе­
ните оценки. Когато проектно предложение 
е оценено от двама членове на комисията и 
между двете оценки има разлика от повече 
от 20 на сто от максималната възможна 
оценка, председателят на комисията възлага 
оценяването на трети оценител – член на 
комисията с право на глас. Окончателната 
оценка е средноаритметично от оценката на 
третия оценител и по-близката до неговата от 
първите две оценки. Окончателната оценка се 
оформя от оценката на третия оценител само 
в случаите, когато тя е средноаритметично 
от оценките на другите двама.
(4) Когато проектно предложение е оцене­
но от двама членове на комисията и едната 
оценка е под минималната допустима оценка 
по процедурата, а другата оценка – над нея 
или равна на нея, председателят на комисията 
възлага оценяването на трето лице – член на 
комисията с право на глас. Окончателната 
оценка е средноаритметично от оценката на 
третото лице и сходната с неговата по отно­
шение на праговете от първите две оценки.
(5) При оценката на проектните предложе­
ния оценителната комисия може да изисква 
допълнителна пояснителна информация от